### *Projekts*

**LATVIJAS REPUBLIKAS MINISTRU KABINETS**

2014.gada \_\_\_. \_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_ § )

**Kārtība, kādā tiek aprēķināta un sadalīta valsts budžeta mērķdotācija māksliniecisko kolektīvu, kuru dibinātāji nav pašvaldība, vadītāju darba samaksai un valsts sociālās apdrošināšanas obligātajām iemaksām**

Izdoti saskaņā ar

Dziesmu un deju svētku likuma

7.panta pirmās daļas 7.punktu

1. Noteikumi nosaka kārtību, kādā tiek sadalīta valsts mērķdotācija kolektīvu, kuru dibinātāji nav pašvaldības (turpmāk – dibinātāji), vadītāju darba samaksai un sociālā nodokļa samaksai (turpmāk – mērķdotācija), kā arī sadalīšanas kritērijus.
2. Dibinātājiem mērķdotāciju piešķir par kolektīviem, kuri:
	1. ir noteikti Dziesmu un deju svētku likumā (kori, tautas deju kolektīvi un pūtēju orķestri) un gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru) vai;
	2. ir noteikti Dziesmu un deju svētku likumā (folkloras kopas, etnogrāfiskie ansambļi, tautas mūzikas grupas, lietišķās mākslas studijas, koklētāju ansambļi, amatierteātri un vokālie ansambļi), gatavo kārtējiem Vispārējiem latviešu dziesmu un deju svētkiem noteikto repertuāru un vismaz reizi gadā ir piedalījušies Dziesmu un deju svētku starplaika pasākumos.
3. Noteikumi piemērojami valsts budžetā attiecīgajam gadam apstiprinātā finansējuma ietvaros.
4. Mērķdotācijas apmēra aprēķināšanai konkrētam dibinātājam Latvijas Nacionālais kultūras centrs izmanto kolektīva dibinātāja sniegtos datus elektroniskajā datubāzē „Latvijas digitālā kultūras karte” tīmekļa vietnē [www.kulturaskarte.lv](http://www.kulturaskarte.lv) saskaņā ar Ministru kabineta 2009.gada 22.septembra noteikumiem Nr.1074 „Noteikumi par valsts statistikas apkopošanu kultūras jomā”.
5. Mērķdotācijas apmēru  katram dibinātājam Latvijas Nacionālais kultūras centrs aprēķina pēc šādas formulas:

L= B x (G1 x K + G2), kur

L**-** mērķdotācijas apmērs attiecīgajam dibinātājam;

B**-** bāzes finansējums vienam kolektīvam;

G**1-** konkrētā dibinātāja kolektīvu skaits, kuri ir noteikti Dziesmu un deju svētku likumā (kori, tautas deju kolektīvi un pūtēju orķestri) un gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru);

G2 - konkrētā dibinātāja kolektīvu skaits, kuri ir noteikti Dziesmu un deju svētku likumā (folkloras kopas, etnogrāfiskie ansambļi, tautas mūzikas grupas, lietišķās mākslas studijas, koklētāju ansambļi, amatierteātri un vokālie ansambļi), gatavo kārtējiem Vispārējiem latviešu dziesmu un deju svētkiem noteikto repertuāru un vismaz reizi gadā ir piedalījušies Dziesmu un deju svētku starplaika pasākumos;

K**-** līdzdalības intensitātes koeficients.

1. Bāzes finansējumu vienam kolektīvam Latvijas Nacionālais kultūras centrs aprēķina pēc šādas formulas:

|  |  |  |
| --- | --- | --- |
| B= | F | , kur |
| Σ G1 x K+ Σ G2 |

B**-** bāzes finansējums vienam kolektīvam;

F**-** mērķdotācijas apmērs;

ΣG1**-** visu dibinātāju kolektīvu, kuri ir noteikti Dziesmu un deju svētku likumā (kori, tautas deju kolektīvi un pūtēju orķestri) un gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru), kopskaits;

ΣG2**-** visu dibinātāju kolektīvu, kuriir noteikti Dziesmu un deju svētku likumā (folkloras kopas, etnogrāfiskie ansambļi, tautas mūzikas grupas, lietišķās mākslas studijas, koklētāju ansambļi, amatierteātri un vokālie ansambļi), gatavo kārtējiem Vispārējiem latviešu dziesmu un deju svētkiem noteikto repertuāru un vismaz reizi gadā ir piedalījušies Dziesmu un deju svētku starplaika pasākumos, kopskaits;

K**-** līdzdalības intensitātes koeficients.

1. Līdzdalības intensitātes koeficientu Latvijas Nacionālais kultūras centrs aprēķina pēc šādas formulas:

|  |  |  |
| --- | --- | --- |
| K= | P1 | , kur |

 P2

K**-** līdzdalības intensitātes koeficients;

P1**-** Latvijas Nacionālā kultūras centra direktora apstiprināts Dziesmu un deju svētku starplaika pasākumu kopskaits gadā, kolektīviem, kuri ir noteikti Dziesmu un deju svētku likumā un gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru);

P2**-** Latvijas Nacionālā kultūras centra direktora apstiprināts Dziesmu un deju svētku starplaika pasākumu kopskaits gadā kolektīviem, kuriir noteikti Dziesmu un deju svētku likumā, gatavo kārtējiem Vispārējiem latviešu dziesmu un deju svētkiem noteikto repertuāru un vismaz reizi gadā ir piedalījušies Dziesmu un deju svētku starplaika pasākumos.

1. Dibinātājs piešķirto mērķdotāciju izlieto atlīdzībai kolektīvu vadītājiem, kuru vadītie kolektīvi atbilst šo noteikumu 2.punktā noteiktajiem kritērijiem.
2. Pēc gadskārtējā valsts budžeta likuma izsludināšanas Latvijas Nacionālais kultūras centrs sagatavo un kultūras ministrs iesniedz apstiprināšanai Ministru kabinetā rīkojuma projektu par mērķdotācijas sadali pa kolektīviem nākamajam gadam.
3. Latvijas Nacionālais kultūras centrs saskaņā ar Ministru kabineta apstiprināto sadalījumu pa kolektīviem nodrošina mērķdotācijas pārskaitīšanu uz attiecīgo dibinātāju kontiem Valsts kasē reizi ceturksnī.
4. Dibinātājs iesniedz pārskatu saskaņā ar šo noteikumu pielikumu par mērķdotācijas izlietojumu ministriju, centrālo valsts iestāžu un pašvaldību pārskatu informācijas sistēmā līdz nākamā gada 1.februārim.
5. Latvijas Nacionālais kultūras centrs pārbauda un apstiprina ministriju, centrālo valsts iestāžu un pašvaldību pārskatu informācijas sistēmā dibinātāja iesniegto pārskatu par mērķdotācijas izlietojumu.
6. Latvijas Nacionālais kultūras centrs ir tiesīgs pieprasīt pārskaitītās mērķdotācijas atmaksu, ja mērķdotācija ir izlietota neatbilstoši mērķim, un pieprasīt mērķdotācijas atlikuma atmaksu, ja tāds ir izveidojies.
7. Latvijas Nacionālais kultūras centrs sagatavo un kultūras ministrs iesniedz apstiprināšanai Ministru kabinetā rīkojuma projektu par mērķdotācijas sadali pa kolektīviem 2014.gadam līdz 2014.gada 31.janvārim.

Ministru prezidente L.Straujuma

Kultūras ministre D.Melbārde

Vīza: Valsts sekretārs G.Puķītis

22.01.2014.

736

S.Pujāte

Tālr.67228985; Fakss 67227405

Signe.Pujate@lnkc.gov.lv